CELEX: 62010CA0153
Language: et
Date: 2011-04-07 00:00:00
Title: Kohtuasi C-153/10: Euroopa Kohtu (kuues koda) 7. aprilli 2011 . aasta otsus (Hoge Raad der Nederlanden eelotsusetaotlus — Madalmaad) — Staatssecretaris van Financiën versus Sony Supply Chain Solutions (Europe) BV (Määrus (EMÜ) nr 2913/92 — Ühenduse tolliseadustik — Artikli 12 lõiked 2 ja 5, artikli 217 lõige 1 ja artikkel 243 — Määrus (EMÜ) nr 2454/93 — Määruse (EMÜ) nr 2913/92 rakendussätted — Artiklid 10 ja 11 — Kaupade klassifitseerimine — Siduv tariifiinformatsioon — Kasutamine muu ettevõtja kui omaniku poolt sama kauba kohta — Liikmesriigi tolli eeskirjad — Õiguspärane ootus)

28.5.2011   
            
            
               ET
            
            
               Euroopa Liidu Teataja
            
            
               C 160/9
            
         Euroopa Kohtu (kuues koda) 7. aprilli 2011. aasta otsus (Hoge Raad der Nederlanden eelotsusetaotlus — Madalmaad) — Staatssecretaris van Financiën versus Sony Supply Chain Solutions (Europe) BV
   (Kohtuasi C-153/10) (1)
   
   (Määrus (EMÜ) nr 2913/92 - Ühenduse tolliseadustik - Artikli 12 lõiked 2 ja 5, artikli 217 lõige 1 ja artikkel 243 - Määrus (EMÜ) nr 2454/93 - Määruse (EMÜ) nr 2913/92 rakendussätted - Artiklid 10 ja 11 - Kaupade klassifitseerimine - Siduv tariifiinformatsioon - Kasutamine muu ettevõtja kui omaniku poolt sama kauba kohta - Liikmesriigi tolli eeskirjad - Õiguspärane ootus)
   2011/C 160/07
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Hageja: Staatssecretaris van Financiën
   
      Kostja: Sony Supply Chain Solutions (Europe) BV
   
      Ese
   
   Eelotsusetaotlus — Hoge Raad der Nederlanden — Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artikli 12 lõigete 2 ja 5, artikli 217 lõike 1 ja artikli 243 ning komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3) artikli 11 tõlgendamine — Kauba klassifitseerimine — Tolli kauba klassifitseerimisotsuse vaidlustamine — Teises liikmesriigis sama kauba kohta antud siduvale tariifiinformatsioonile tuginemine vaidlustaja poolt.
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, muudetud Euroopa Parlamendi ja nõukogu 19. detsembri 1996. aasta määrusega (EÜ) nr 82/97, artikli 12 lõiget 2 ning komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele nr 2913/92, muudetud komisjoni 18. detsembri 1996. aasta määrusega (EÜ) nr 12/97, artikleid 10 ja 11 tuleb tõlgendada nii, et deklarant, kes esitab tollideklaratsiooni enda nimel ja eest, ei saa tugineda siduvale tariifiinformatsioonile, mille omanik on tema asemel temaga seotud äriühing, kelle ülesandel ta selle deklaratsiooni esitab.
            
         
               2.
            
            
               Määruse nr 2913/92, muudetud määrusega nr 82/97, artikli 12 lõikeid 2 ja 5 ning artikli 217 lõiget 1 ja määruse nr 2454/93, muudetud määrusega nr 12/97, artiklit 11 koostoimes määruse nr 2913/92, muudetud määrusega nr 82/97, artikliga 243 tuleb tõlgendada nii, et tollimaksu sissenõudmise menetluses võib huvitatud pool sissenõudmise vaidlustada, esitades tõendina siduva tariifiinformatsiooni, mis sama kauba kohta on väljastatud teises liikmesriigis, ilma et niisugusele siduvale tariifiinformatsioonile omistataks selle dokumendi olemusest tulenevat õigusjõudu. Siseriiklik kohus peab otsustama, kas asjaomase liikmesriigi kohased menetlusnormid näevad ette sellise tõendi esitamise võimaluse.
            
         
               3.
            
            
               Määruse nr 2913/92, muudetud määrusega nr 82/97, artiklit 12 ja määruse nr 2454/93, muudetud määrusega nr 12/97, artikli 10 lõiget 1 tuleb tõlgendada nii, et siseriiklikud eeskirjad, mis lubavad liikmesriigi ametivõimudel deklareeritud kauba tariifsel klassifitseerimisel kasutada kolmandale isikule sama kauba kohta väljastatud siduvat tariifiinformatsiooni, ei saa tekitada importijal õiguspärast ootust, et ta saab neile eeskirjadele tugineda.
            
         
      (1)  ELT C 179, 3.7.2010.